OpenLLM-France/wikimedia huggingface dataset:
# Moixkí

Moixkí - Мошки (rus) és un poble de l'óblast de Penza. Rússia. El 2010 tenia 322 habitants.

## Referències

* ↑ «Закон Пензенской области от 9 марта 2005 года № 774-ЗПО «Об административно-территориальном устройстве Пензенской области»». Arxivat de l'original el 2013-10-29. [Consulta: 20 octubre 2019].
# Menjamel críptic

El menjamel críptic (Microptilotis imitatrix) és un ocell de la família dels melifàgids (Meliphagidae).

## Hàbitat i distribució

Habita boscos i manglars del nord-est d'Austràlia, al nord-est de Queensland.

## Taxonomia

Considerada tradicionalment una subespècie de Microptilotis gracilis, ha passat a ser considerada una espècie de ple dret, arran Nielsen 2018.

## Referències

* ↑ L Nielsen. 2018. Are there two species of Graceful Honeyeater in Australia? Australian Field Ornithology 35: 149–157. http://dx.doi.org/10.20938/afo35149157.
# Metaclazepam

El metaclazepam és un medicament ansiolític (comercialitzat amb la marca Talis), específicament una benzodiazepina. La seva fórmula molecular és ${\ce {C18H18BrCIN2O}}$. S'utilitza per tractar els trastorns ansiosos, l'insomni i altres trastorns relacionats amb l'ansietat. Pot causar sedació i relaxació muscular, i el seu ús prolongat pot causar dependència.

## Història

El metaclazepam es descobreix l'any 1987 per Richard Sternbach, dels Laboratoris Roche, després que se sintetitzessin altres benzodiazepines per tractar l'ansietat com el diazepam (1961), lorazepam (1971), bromazepam (1974) o alprazolam (1983).

## Usos

El metaclazepam és utilitzat per tractar l'ansietat, el trastorn d'atacs de pànic, l'insomni i altres trastorns relacionats amb l'ansietat. També s'ha utilitzat com a anticonvulsiu i per tractar el trastorn bipolar. No hi ha cap diferència significativa en el metabolisme entre els individus més joves i els més grans. No obstant això, el seu ús s'ha limitat a causa dels seus efectes secundaris potents i la seva potencial de dependència. És important seguir les indicacions d'un metge i no excedir la dosi recomanada.

## Referències

* ↑ Althaus, W.; Block, J.; Förster, A.; Kühnhold, M.; Meister, D. «Analytical profile of metaclazepam». Arzneimittel-Forschung, 36, 9, 01-09-1986, pàg. 1302–1306. ISSN: 0004-4172. PMID: 3790179.
* ↑ PubChem. «Metaclazepam» (en anglès). [Consulta: 15 gener 2023].
* ↑ «Historia de los medicamentos» (en castellà). [Consulta: 13 gener 2023].
# Municipi de Nordfyn

El municipi de Nordfyns és un municipi danès que va ser creat l'1 de gener del 2007 com a part de la Reforma Municipal Danesa, integrant els antics municipis de Bogense, Otterup i Søndersø. El municipi és situat al nord de l'illa de Fiònia i forma part de la Regió de Syddanmark, abastant una superfície de 451 km². El nom havia d'haver estat el de Bogense però a un referèndum local va guanyar l'opció de Nordfyns (literalment Fiònia del nord) i el juny del 2006 el Ministre de l'interior Lars Løkke Rasmussen, va acceptar el canvi de nom del que seria el nou municipi. Al nord del municipi hi ha l'illa d'Æbelø connectada a l'illa de Fiònia per una carretera que de vegades queda submergida.
La ciutat més important és Otterup (4.832 habitants el 2009) i la seu administrativa del municipi és a Bogense (3.649 habitants el 2009). Altres poblacions del municipi són:
* Bredbjerg
* Gamby
* Hårslev
* Kappendrup
* Klintebjerg
* Lunde
* Morud
* Østrup
* Særslev
* Skamby
* Søndersø
* Uggerslev
* Veflinge

## Consell municipal

Resultats de les eleccions del 18 de novembre del 2009:
| Partit | vots | % vots |
| Socialdemokratiet | 4433 | 27,9 |
| Det Radikale Venstre | 285 | 1,8 |
| Det Konservative Folkeparti | 1275 | 8,0 |
| Socialistisk Folkeparti | 2460 | 15,5 |
| Nordfynslisten | 905 | 5,7 |
| Dansk Folkeparti | 1180 | 7,4 |
| Venstre | 5251 | 33,1 |
| Enhedslisten - De Rød-Grønne | 80 | 0,5 |

### Alcaldes

| Alcalde | Període | Partit |
| Bent Dyssemark | 1-1-2007 a 31-12-2009 | Venstre |
| Morten Andersen | 1-1-2010 a 31-12-2013 | Venstre |

## Referències

* ↑ (danès) Resultats eleccions municipals a Nordfyns
# Montorio Romano

Montorio Romano és un comune (municipi) de la ciutat metropolitana de Roma, a la regió italiana del Laci, situat uns 35 km al nord-est de Roma. L'1 de gener de 2018 tenia 1.913 habitants.
Montorio Romano limita amb els següents municipis: Monteflavio, Montelibretti, Moricone, Nerola i Scandriglia.

## Referències

* ↑ «Resident population on 1st January 2018» (en anglès). ISTAT. [Consulta: 10 abril 2019].
# Montoriol d'Amunt

Montoriol d'Amunt, antigament anomenat Selvanera (de Selva negra. per l'espessor del bosc), és un poble desaparegut del terme comunal de Montoriol, a la comarca dels Aspres, o la del Rosselló, a la Catalunya del Nord.
Està situat a 359 m alt, al sud-oest del terme municipal, prop del límit amb Calmella i amb Oms, al lloc on hi hagué més tard el Mas d'en Manent (mas desaparegut, però se'n conserva el topònim).
Associat al Castell de Montoriol d'Amunt, es tenen poques referències del poble sorgit a l'entorn del castell; només, que era un poble d'hàbitat dispers, en part ran del castell i en part repartit pel solà situat al nord-oest seu, on hi ha encara l'església de Santa Maria, que en fou la parroquial.
Dins de les restes del castell i de part de l'antic poble hi hagué durant molts anys el Mas d'en Manent, bastit aprofitant les seves ruïnes; en l'actualitat, el mas també és arruïnat. Es conserven restes importants d'unes tres o quatre cases, i molt més trinxades, les d'altres cases i de l'església del castell, dedicada a sant Miquel.

## Bibliografia

* Becat, Joan; Ponsich, Pere; Gual, Raimon. «Montoriol». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Ponsich, Pere. «Montoriol: Castell de Montoriol d'Amunt». A: El Rosselló. Barcelona: Enciclopèdia Catalana, 1993 (Catalunya romànica, XIV). ISBN 84-7739-601-9.

## Referències

* ↑ El Nomenclàtor oficial de la Catalunya del Nord considera els Aspres com a comarca diferenciada del Rosselló; d'altres autors, i tradicionalment, no.
* ↑ El Castell de Montoriol d'Amunt en els ortofotomapes de l'IGN
# Montjòi (Aude)

Montjòi (en francès Montjoi) és un municipi de França de la regió d'Occitània, al departament de l'Aude.
# Montjòire

Montjòire (francès Montjoire) és un municipi francès situat al departament de l'Alta Garona, a la regió Occitània.

## Referències

* ↑ «Toponímia occitana». Arxivat de l'original el 2012-03-03. [Consulta: 28 agost 2010].
# Mus cervicolor

Mus cervicolor és una espècie de mamífer rosegador de la família dels múrids. Viu a altituds d'entre 0 i 2.000 msnm a Cambodja, l'Índia, Laos, Myanmar, el Nepal, el Pakistan, Sri Lanka, Tailàndia i el Vietnam. Es tracta d'un animal nocturn. Ocupa tota mena d'hàbitats amb l'única excepció dels deserts. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, cervicolor, significa 'de color de cervatell' en llatí.

## Referències

* ↑ Aplin, K.; Molur, S. Mus cervicolor. UICN 2016. Llista Vermella d'espècies amenaçades de la UICN, edició 2016, consultada el 11 març 2018.
* ↑ Entrada «Mus» d'Animalia (en anglès).
# Singhpur

Singhpur o Sowasthan Sinhpur fou un petit estat tributari protegit a la regió de Mehwas, al districte de Khandesh, a la presidència de Bombai. El sobirà era un membre de l'ètnia bhil, de religió hindú. Tenia una població el 1881 de 646 habitants i estava format per un petit territori pla però cobert de jungla, que produïa fusta, mel, cera i flors. la terra era bona però excepte la rodalia del pobles, estava sense cultivar.

## Bibliografia

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Frankfort (Dakota del Sud)

Frankfort és una població dels Estats Units a l'estat de Dakota del Sud. Segons el cens del 2000 tenia 166 habitants.

## Demografia

Segons el cens del 2000, Frankfort tenia 166 habitants, 81 habitatges, i 43 famílies. La densitat de població era de 83,2 habitants per km².
Dels 81 habitatges en un 18,5% hi vivien nens de menys de 18 anys, en un 48,1% hi vivien parelles casades, en un 4,9% dones solteres, i en un 46,9% no eren unitats familiars. En el 40,7% dels habitatges hi vivien persones soles el 14,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,05 i el nombre mitjà de persones que vivien en cada família era de 2,84.
Per edats la població es repartia de la següent manera: un 20,5% tenia menys de 18 anys, un 6,6% entre 18 i 24, un 15,7% entre 25 i 44, un 31,9% de 45 a 60 i un 25,3% 65 anys o més.
L'edat mediana era de 49 anys. Per cada 100 dones de 18 o més anys hi havia 109,5 homes.
La renda mediana per habitatge era de 30.357 $ i la renda mediana per família de 39.688 $. Els homes tenien una renda mediana de 22.500 $ mentre que les dones 17.000 $. La renda per capita de la població era de 14.989 $. Entorn del 4,3% de les famílies i el 9,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Fills il·lustres

* Wilbur Thompson (1921 – 2013). Atleta, medallista als Jocs Olímpics d'Estiu de 1948.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Frankfort». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Frankfort». American Fact Finder. Oficina del Cens dels Estats Units, 12-01-2010.
# Llenguatge de programació visual

En informàtica, un llenguatge de programació visual (VPL de l'anglès: Visual Programming Language) és qualsevol llenguatge de programació que permet als usuaris crear programes mitjançant la manipulació d'elements del programa gràficament en lloc d'especificar-los textualment. El VPL permet la programació amb expressions visuals, arranjaments espacials de símbols de text i gràfics, utilitzats tant com a elements de la sintaxi com a elements de notació secundària. Per exemple, molts VPL's (conegut com a flux de dades o programació esquemàtica) es basen en la idea de "caixes i fletxes", on les caixes o altres objectes de la pantalla són tractats com a entitats, connectats per fletxes, línies o arcs que representen les relacions.

## Llista de llenguatges visuals

Es pot fer esment dels més coneguts :

### Programaris educatius

* App Inventor del MIT: creador d'aplicacions per Android. Basat en el programari Blockly.
* Snap!: llenguatge d'edició educatiu.

### Programaris multimèdia

* Blender: editor 3D.
* Max (programari): adreçat al camp musical.
* Pure Data: adreçat al camp musical i també enllumenat.

### Programaris video jocs

* Unity: entorn creació de jocs.
* Unreal Engine: motor de creació de jocs.

### Programaris de simulació de sistemes

* LabVIEW: adreçat a enginyers i científics.
* GNU Radio: per a definir ràdios via programari.
* Simulink: simulació de sistemes.

### Bases de dades

* Exemples d'eines de programació visual.
* Programació amb Music Blocks, amb sortida en forma de pentagrama.
* Interfície de Mit app inventor
* Blockly, programari lliure (Apache).
* Orange, programació de processos de "mineria de dades". Programari lliure.
* Programant Arduino amb Minibloq
* Interfície del programari Scratch. Abastament emprat en educació.

## Referències

* ↑ «VPL Introduction» (en anglès). https://msdn.microsoft.com.+[Consulta: 28 novembre 2017].
* ↑ «What is Visual Programming Language (VPL)? - Definition from Techopedia» (en anglès). Techopedia.com, 28-11-2017.
* ↑ «Visual Programming Guide | 2017 Overview of Available Languages and Software Tools» (en anglès). https://www.postscapes.com.

## Vegeu també

* Robocode

## Enllaços externs

* Visual programming languages a Curlie
# Polanco de Ibargoyen

Polanco de Ibargoyen és una entitat de població de l'Uruguai, ubicada a l'oest del departament de Lavalleja, sobre el límit amb el departament de Florida.
Es troba a 239 metres sobre el nivell del mar. Té una població aproximada de 100 habitants.
Coordenades: 33° 55' 60" S, 55° 16' 0" O

## Referències

* ↑ (anglès) Mapa, localització, clima i altres dades

## Enllaços externs

* Informació sobre Polanco de Ibargoyen (en anglès)
# Lici d'Elèuteres

Lici (grec antic: Λύκιος, llatí: Lycius) fou un escultor grec natural d'Elèuteres, a Beòcia. Plini el Vell el fa deixeble del famós escultor Miró; en canvi Pausànies i Polemó diuen que n'era fill.
Va viure vers el 428 aC (olimpíada 92). Plini diu que va esculpir un grup d'argonautes i un noi que bufava per encendre un foc que s'estava apagant, "una obra digna del seu mestre", afegeix Plini. Pausànies diu que va veure una estàtua seva de bronze a l'Acròpoli d'Atenes d'un nen que tenia un vaixell mullat (περιρραντήριον). També menciona un grup d'escultures molt ben organitzat, que tenia per tema la Guerra de Troia, situat a Olímpia, a l'Hippodamium, dedicat pels habitants d'Apol·lònia, ciutat situada al golf Jònic, muntat sobre una base semicircular de marbre, amb una imatge central de Zeus, amb Tetis i Eos, suplicant que vetllés pels seus fills Aquil·les i Memnó. Aquests herois adoptaven l'actitud de combatents als angles del semicercle i l'espai entre ells estava ocupat per dirigents grecs i troians: Odisseu s'oposava a Helen, els dos homes més savis de cascun dels exèrcits, Paris a Menelau a causa de la seva enemistat, Diomedes a Enees i Deífob a Àiax el Gran. És probable que encara que la base fos de marbre, les estàtues fossin de bronze
Probablement és la mateixa persona que treballava també en copes d'or i plata, que era una feina habitual dels escultors. Se sap per Marcial que Miró, el pare de Lici, havia fet unes copes extraordinàries.

## Referències

* ↑ Lycius a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 845
# Mus fragilicauda

Mus fragilicauda és una espècie de mamífer rosegador de la família dels múrids. Viu al sud de Laos i Tailàndia. Els seus hàbitats naturals són les zones d'herba seca i bambú pigmeu. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, fragilicauda, significa 'cua fràgil' en llatí.

## Referències

* ↑ Kennerley, R. Mus fragilicauda. UICN 2016. Llista Vermella d'espècies amenaçades de la UICN, edició 2016, consultada el 11 març 2018.
* ↑ Entrada «Mus» d'Animalia (en anglès).
# Monument Països Catalans (Tàrrega)

El Monument Països Catalans és una obra de Tàrrega (Urgell) inclosa en l'Inventari del Patrimoni Arquitectònic de Catalunya.

## Descripció

Monument erigit l'any 1981 en un extrem de la Pl. del Carme de Tàrrega, obra de l'escultor Andreu Alfaro. És d'un simbolisme i d'una abstracció extraordinària creada mitjançant rajos d'acer inoxidable en moviment. El monument és sostingut damunt d'un basament rectangular de formigó de dues escales. A sobre s'erigeixen quatre grups de barres allargassades molt estilitzades, les quals adopten un moviment ondulat que provoca perspectiva i una gran originalitat en les formes. El fet d'agrupar-se en quatre parts, alternant moviments i formes diverses, simbolitza les quatre barres que conté la senyera, la bandera de Catalunya, per això se li diu Monument als Països Catalans.

## Referències

* ↑ «Monument Països Catalans». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 gener 2017].

## Vegeu també

* Quatre Columnes de Montjuïc, a Barcelona
* Les quatre barres de la senyera catalana, a Barcelona
* Monument a la Generalitat, a Cervera
* Columnes de Bellaterra o Columnes de la UAB, a Cerdanyola del Vallès
* Monument Escut de la Balconada (Manresa)
# Milan Dvořák

Milan Dvořák (Praga, 19 de novembre de 1934 - 21 de juliol de 2022) fou un futbolista txec de les dècades de 1950 i 1960.
Fou 13 cops internacional amb la selecció de futbol de Txecoslovàquia amb la qual participà a la copa del Món de futbol de 1958.
Pel que fa a clubs, destacà a FK Dukla Praga on jugà 283 partits i marcà 61 gols i guanyà sis cops la lliga txecoslovaca, 1956, 1961, 1962, 1963, 1964 i 1966.

## Referències

* ↑ Profile at ČMFS website
* ↑ Milan Dvořák a National-Football-Teams.com (anglès)
* ↑ Profile at Hall of Fame Dukla Praha website Arxivat 8 June 2010$^{[Datemismatch]}$ a Wayback Machine.
# Milan Jovanić

Milan Jovanić (31 de juliol de 1985, Novi Sad) és un futbolista serbi que des del 2010 juga de porter pel TS Wisła Kraków.
# Morgantina

Morgantina (grec antic: Μοργαντίνη o Μοργάντιον, llatí: Morgantia, Murgantia o Morgantium) va ser una ciutat de Sicília a l'interior de l'illa, al sud-oest de Catània. Era una ciutat dels sículs, encara que Estrabó diu que la van fundar els morgetes, que suposa que van arribar des del sud d'Itàlia, però es creu que és un error, per la semblança del nom.
Diodor de Sicília la menciona per primer cop quan diu que a l'any 459 aC era una ciutat considerable. En aquest temps la va conquerir el rei Ducetius, i amb això va augmentar la seva fama, però a la seva mort la ciutat va recuperar la independència. Segons Tucídides, amb la pau acordada per Hermòcrates el 424 aC, la ciutat va passar a Camarina, que en pagaria un tribut per ella a Siracusa, però la gran distància entre ciutats fa pensar que es tracta d'un error.
L'any 396 aC tornava a ser independent i la va conquerir Dionís el Vell de Siracusa al mateix temps que Agírion (Agyrium), Menaenum i altres.
Agàtocles s'hi va refugiar quan va ser expulsat de Siracusa i amb mercenaris de la ciutat i d'altres ciutats de l'interior d'Itàlia, va poder establir la seva tirania l'any 317 aC.
Durant la Segona Guerra Púnica la va ocupar una guarnició romana i s'hi van establir magatzems de gra, però els seus habitants van entregar la ciutat al general Himilcó, i després va passar al siracusà Hipòcrates. Finalment va tornar a Roma, però es va revoltar altre cop quan Marc Claudi Marcel va sortir de Sicília l'any 211 aC. El pretor Marc Corneli, la va recuperar i la ciutat i el seu territori van ser entregats a un cos de mercenaris d'Ibèria dels cartaginesos que havien desertat al camp dels romans, i que estaven dirigits per Mèric.
Sota domini romà va continuar sent una ciutat de certa importància. En la Segona Guerra Servil, el 102 aC, els caps rebels dels esclaus Salvi Trifó i Atenió la van assetjar, però era un lloc molt ben fortificat i no és clar si la van arribar a ocupar.
Ciceró l'esmenta com a ciutat important amb un territori molt fèrtil i que produïa molt de gra, encara que va patir les exaccions de Verres, i Plini el Vell repeteix aquestes afirmacions i diu que era un municipi romà. Estrabó l'esmenta com una ciutat que ja no existia en el seu temps, però probablement es confon. El que sí que és cert és que al període imperial va entrar en decadència i restà despoblada en època incerta.
La seva ubicació no s'ha pogut determinar.

## Notes

* ↑ Segons el Diccionari Grec-Català, p. 1173

## Referències

* ↑ Smith, William (ed.). «Morgantia». Dictionary of Greek and Roman Geography (1854). [Consulta: 26 maig 2023].
# Moval

Moval és un municipi francès, es troba al departament del Territori de Belfort i a la regió de Borgonya - Franc Comtat. L'any 1999 tenia 250 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 63 | 84 | 140 | 223 | 247 | 250 |
# Moses Lake North

Moses Lake North és una concentració de població designada pel cens dels Estats Units a l'estat de Washington. Segons el cens del 2000 tenia 4.232 habitants.

## Demografia

Segons el cens del 2000, Moses Lake North tenia 4.232 habitants, 1.151 habitatges, i 926 famílies. La densitat de població era de 266,1 habitants per km².
Dels 1.151 habitatges en un 55,7% hi vivien nens de menys de 18 anys, en un 52% hi vivien parelles casades, en un 22,4% dones solteres, i en un 19,5% no eren unitats familiars. En el 13,6% dels habitatges hi vivien persones soles el 4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,41 i el nombre mitjà de persones que vivien en cada família era de 3,72.
Per edats la població es repartia de la següent manera: un 40,5% tenia menys de 18 anys, un 15,1% entre 18 i 24, un 25,4% entre 25 i 44, un 13,8% de 45 a 60 i un 5,2% 65 anys o més.
L'edat mediana era de 22 anys. Per cada 100 dones de 18 o més anys hi havia 96,1 homes.
La renda mediana per habitatge era de 26.645 $ i la renda mediana per família de 26.496 $. Els homes tenien una renda mediana de 28.966 $ mentre que les dones 20.052 $. La renda per capita de la població era de 9.134 $. Aproximadament el 29,3% de les famílies i el 36,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Moses Lake North». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 13 agost 2010].
* ↑ «Geographic Comparison Table- Moses Lake North». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Moses Lake

Moses Lake és una població dels Estats Units a l'estat de Washington. Segons el cens del 2008 tenia 18.310 habitants.

## Demografia

Segons el cens del 2000, Moses Lake tenia 14.953 habitants, 5.642 habitatges, i 3.740 famílies. La densitat de població era de 567,1 habitants per km².
Dels 5.642 habitatges en un 35,1% hi vivien nens de menys de 18 anys, en un 50,3% hi vivien parelles casades, en un 11,5% dones solteres, i en un 33,7% no eren unitats familiars. En el 27,4% dels habitatges hi vivien persones soles l'11,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,2.
Per edats la població es repartia de la següent manera: un 28,8% tenia menys de 18 anys, un 10,6% entre 18 i 24, un 28% entre 25 i 44, un 19% de 45 a 60 i un 13,5% 65 anys o més.
L'edat mediana era de 32 anys. Per cada 100 dones de 18 o més anys hi havia 94,1 homes.
La renda mediana per habitatge era de 36.467 $ i la renda mediana per família de 42.096 $. Els homes tenien una renda mediana de 34.945 $ mentre que les dones 25.193 $. La renda per capita de la població era de 16.644 $. Aproximadament l'11% de les famílies i el 15,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Moses Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Moses Lake». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].